Siw Anita Andersen

Siw Anita Andersen (født 1966) er en norsk skuespiller og komiker som har gjort seg bemerket både på scene og TV. Hun har særlig gjort seg bemerket i revyer, men huskes også fra rollen som Målfrid i komiserien Mot i brøstet (1990-årene) og som Synne i flere TV-serier, deriblant Nissene på låven (2001).

 Scene 
Andersen startet skuespillerkarrieren i 1987 i revygruppen Lompelandslaget. På Chat Noir har hun blant annet vært med i revyen Damenes aften med gutta på slep (1999). I 2000 ble hun ansatt ved Oslo Nye Teater hvor hun de første årene medvirket i stykker som Båtpuss (2000), Jul i Blåfjell (2003–2006) og Skulle det dukke opp flere lik, er det bare å ringe (2004). I 2004 var hun sentral i oppsetningen The Smuget Show på Smuget i Oslo (sammen med Bjarte Hjelmeland, Trond Hanssen, Håvard Lilleheie og Pernille Sørensen) og i 2005 i revyen Kveiteprinsen (sammen med Åsleik Engmark og Teodor Janson).Dagbladet: Vann-vittig moro I 2019 deltok hun i Julegøy.

Hun har også medvirket i farser på Chateau Neuf og ABC-teatret samt i en rekke av forestillingene om Kaptein Sabeltann i Kristiansand Dyrepark. I Sabeltann-forestillingene har hun spilt både Tante Bassa, Miriam av Gral, Francine Michelin og Malena Pirat. I 2021 spilte hun i musikalen Mamma Mia på Folketeateret.

Hun har også deltatt i revyer og kabareter med gruppen Lattergalen.

 TV og film 
På TV huskes hun spesielt fra rollen som Målfrid komiserien Mot i brøstet som gikk på TV 2 i 1990-årene. Dette var serien som gjorde henne kjent for det brede publikum i Norge. Hun har siden gjort seg bemerket i Nissene på låven (2001), Etaten (2006), Jubalong (2006–2008), Lille Nøtteaften (2008), Nissene over skog og hei (2011) og Nissene i bingen (2021). Hun har spilt karakteren «Synne» fra Sørlandet i flere av disse seriene.

Hun har hatt få filmoppdrag, men hadde en liten birolle i komedien Showbiz - eller hvordan bli kjendis på en-to-tre! (1989) og i eventyrfilmen Kvitebjørn Kong Valemon (1991). I tillegg har hun satt norsk stemme til flere amerikanske animasjonsfilmer, blant annet til en sentral figur i animasjonsfilmen Oppdrag Nemo (2004) og til hovedfiguren i Oppdrag Dory (2016).

 Priser 
 Komiprisen 2002 i klassen beste kvinnelige revy- og komedieartistNRK: Komiprisvinnerne 2002  
 Leif Justers ærespris 2012 sammen med Brede Bøe – for sin innsats i norsk revy

 TV-opptredener 
 1994–1997 Mot i brøstet – Målfrid 
1999 Tusenårsfesten – Målfrid (spesialepisode med karakterene fra Mot i brøstet og Karl & Co som hadde premiere på video)
2001 Sushi – Flere roller
2001 Nissene på låven – Synne
2002 På klozz hold – 
2006 Etaten – Berit
2006 Jul i Tøyengata – Iram
2006–2008 Jubalong – Mette 
2008 Lille Nøtteaften – Synne
2011 Nissene over skog og hei – Synne
2021 Nissene i bingen – Synne

 På scenen 
Ved Oslo Nye Teater
 2000 Båtpuss
2002 Karlsson på taket
2002 Den syngende Frøken Detektiv
2003 Kvinnen som giftet seg med en kalkun
2004 Skulle det dukke opp flere lik, er det bare å ringe
2003–2006 Jul i Blåfjell
2008 Singin' In The Rain
2009 Les Misérables

Ved Folketeateret
 2021 – Mamma Mia!

I Kaptein Sabeltann
 2004–2006, 2010 og 2013 Kaptein Sabeltann og grusomme Gabriels skatt
2007–2009 Kaptein Sabeltann og den forheksede øya
2011–2012 Kaptein Sabeltann og havets hemmelighet
2014–2015 Kaptein Sabeltann og jakten på den magiske diamant

 Referanser 

 Eksterne lenker 



Kategori:Personer fra Oslo
Kategori:Norske skuespillere
Kategori:Norske komikere
Kategori:Norske revyartister
Kategori:Musikere i Kaptein Sabeltann
Kategori:Skuespillere ved Oslo Nye Teater
Kategori:Mot i brøstet